Kommissionens beslutning

af 6. januar 2004

om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF

(meddelt under nummer K(2003) 5242)

(EØS-relevant tekst)

(2004/211/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), særlig artikel 12 og artikel 19, nr. i) og ii),

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(2), særlig artikel 17, stk. 3, litra b), og

ud fra følgende betragtninger:

(1) I henhold til artikel 12 i direktiv 90/426/EØF skal enhovede dyr for at kunne indføres komme fra tredjelande eller dele af tredjelande, der er opført på en liste, der skal indsættes i den liste, der er opstillet i overensstemmelse med artikel 3 i Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(3).

(2) Rådets beslutning 79/542/EØF af 21. december 1976 om listen over de tredjelande, hvorfra medlemsstaterne tillader indførsel af kvæg og svin, enhovede dyr, får og geder samt fersk kød og kødprodukter(4) er blevet ændret gennemgribende, bl.a. således at enhovede dyr ikke længere falder ind under dens anvendelsesområde. En række kommissionsbeslutninger om sundhedsmæssige betingelser for import af dyr af hestefamilien, der er vedtaget på grundlag af direktiv 90/426/EØF, indeholder dog lister, der har beslutning 79/542/EØF som retsgrundlag, over tredjelande, som er bemyndiget til at eksportere disse dyr til EF.

(3) De dyresundhedsmæssige betingelser for import af levende dyr i henhold til direktiv 72/462/EØF, særlig artikel 3, der omhandler en liste over tredjelande, som er bemyndiget til at eksportere levende dyr, er under ajourføring. Kommissionen har i det øjemed vedtaget et forslag til et rådsdirektiv(5) om dyresundhedsbestemmelser for import til EF af levende dyr og om ændring af direktiv 72/462/EØF, 90/426/EØF, 92/65/EØF og 97/78/EF. I den forbindelse vil artikel 12 i direktiv 90/426/EØF blive ændret for at fastsætte principperne for at opstille en liste over tredjelande, hvorfra det er tilladt at importere dyr af hestefamilien.

(4) Kommissionens beslutning 92/260/EØF af 10. april 1992 om dyresundhedsmæssige betingelser og udstedelse af sundhedscertifikat for midlertidig indførsel af registrerede heste(6) indeholder i bilag I en liste over tredjelande, hvorfra medlemsstaterne tillader midlertidig indførsel af de pågældende dyr, med en opdeling af tredjelandene i sundhedskategorier.

(5) Kommissionens beslutning 93/195/EØF af 2. februar 1993 om dyresundhedsmæssige betingelser og udstedelse af sundhedscertifikat ved genindførsel af heste, der er registreret med henblik på væddeløb, konkurrencer og kulturelle arrangementer, efter midlertidig udførsel(7) indeholder i bilag I en liste over tredjelande, hvorfra medlemsstaterne tillader genindførsel af de pågældende dyr.

(6) Kommissionens beslutning 93/196/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af hovdyr til slagtning(8) indeholder i fodnote 3 i bilag II en liste over tredjelande, hvorfra medlemsstaterne tillader import af de pågældende dyr.

(7) Kommissionens beslutning 93/197/EØF af 5. februar 1993 om dyresundhedsmæssige betingelser og udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr(9) indeholder i bilag I en liste over tredjelande, hvorfra medlemsstaterne tillader import af de pågældende dyr.

(8) Listen over tredjelande, hvorfra det er tilladt at importere dyr af hestefamilien til Fællesskabet, bør opstilles i én fællesskabsretsakt.

(9) I visse tilfælde er import af nærmere angivne kategorier af dyr af hestefamilien eller bestemte typer af import kun tilladt fra en del af et tredjeland, jf. Kommissionens beslutning 92/160/EØF af 5. marts 1992 om områdeopdeling af visse tredjelande ved indførsel af enhovede dyr(10), og for at sikre klare og gennemskuelige bestemmelser bør også disse områdeopdelingsbestemmelser fremgå af listen over godkendte tredjelande, og beslutning 92/160/EØF bør ophæves.

(10) Da listen over tredjelande er en generel liste, bør der henvises til særlige betingelser eller restriktioner, der gælder for import af dyr af hestefamilien i henhold til fællesskabslovgivningen.

(11) I Kommissionens beslutning 95/461/EF(11) er der fastsat beskyttelsesforanstaltninger for venezuelansk encephalomyelitis i Venezuela og i Colombia, og det forbydes at genindføre registrerede heste fra Venezuela og Colombia efter midlertidig udførsel. Listen bør derfor tilpasses i overensstemmelse hermed.

(12) I Kommissionens beslutning 97/10/EF af 12. december 1996 om ændring af Rådets beslutning 79/542/EØF og Kommissionens beslutning 92/160/EØF, 92/260/EØF og 93/197/EØF for så vidt angår midlertidig og anden indførsel af registrerede heste fra Sydafrika til EF(12) er der fastsat særlige betingelser, herunder områdeopdeling.

(13) I Kommissionens beslutning 94/63/EF af 31. januar 1994 om den foreløbige liste over tredjelande, hvorfra medlemsstaterne tillader indførsel af sæd, æg og embryoner af får, geder og heste samt æg og embryoner af svin(13), henvises i bilagets del II til del 1 og 2 i bilaget til beslutning 79/542/EØF. Denne liste blev opstillet i medfør af artikel 28 i direktiv 92/65/EØF for en overgangsperiode på 3 år.

(14) Kommissionens beslutning 2000/284/EF af 31. marts 2000 om listen over godkendte sædopsamlingsstationer for indførsel af hingstesæd fra tredjelande og om ændring af beslutning 96/539/EF og 96/540/EF(14) indeholder en liste over lande og virksomheder, hvorfra det er tilladt at importere hingstesæd.

(15) I Kommissionens beslutning af 96/539/EF af 4. september 1996 om dyresundhedsmæssige betingelser og udstedelse af sundhedscertifikat for indførsel til EF af hingstesæd(15) og i Kommissionens beslutning 96/540/EF af 4. september 1996 om dyresundhedsmæssige betingelser og udstedelse af sundhedscertifikat for indførsel til EF af æg og embryoner fra heste(16) er der fastsat dyresundhedsmæssige betingelser for indførsel af sæd, æg og embryoner fra heste, og den konsoliderede liste over tredjelande bør også indeholde en henvisning til disse bestemmelser.

(16) Disse særlige landelister og bestemmelserne om områdeopdeling, jf. beslutning 79/542/EØF, 92/160/EØF, 92/260/EØF, 93/195/EØF, 93/196/EØF, 93/197/EØF og 94/63/EF, bør samles i én konsolideret liste, hvori det angives, hvilken sundhedskategori tredjelandene tilhører, og, hvor det er relevant, hvilke særlige betingelser der gælder for import af dyr af hestefamilien samt sæd, æg og embryoner af dyr af hestefamilien fra de pågældende tredjelande.

(17) Beslutning 92/160/EØF og 95/461/EØF bør derfor ophæves, og beslutning 94/63/EF og 93/195/EF bør ændres i overensstemmelse hermed.

(18) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Emne og anvendelsesområde

Ved denne beslutning fastsættes en liste over tredjelande, eller dele heraf, hvis der anvendes en områdeopdeling, hvorfra medlemsstaterne tillader import af dyr af hestefamilien samt sæd, æg og embryoner af dyr af hestefamilien, samt de øvrige importbetingelser.

Artikel 2

Definitioner

I denne beslutning forstås ved:

"kategori af dyr af hestefamilien": enhovede dyr som defineret i artikel 2, litra c), d) og e), i direktiv 90/426/EØF samt registrerede heste

"import": indførsel til Fællesskabets område af levende dyr af hestefamilien i overensstemmelse med de betingelser, der specifikt er fastsat for den bestemte type import, navnlig midlertidig indførsel, genindførsel efter midlertidig udførsel og import.

Artikel 3

Import af levende dyr af hestefamilien

Medlemsstaterne tillader import til Fællesskabet af levende dyr af hestefamilien fra de tredjelande eller dele af tredjelande, der er opført i kolonne 2 og 4 i bilag I, i overensstemmelse med angivelserne i bilag I, som følger:

- midlertidig indførsel af registrerede heste som angivet i kolonne 6

- genindførsel efter midlertidig udførsel af heste, der er registreret med henblik på væddeløb, konkurrencer og kulturelle arrangementer, som angivet i kolonne 7

- import af registrerede heste som angivet i kolonne 8

- import af dyr af hestefamilien til slagtning som angivet i kolonne 9

- import af registrerede dyr af hestefamilien samt avls- og brugsdyr af hestefamilien som angivet i kolonne 10.

Artikel 4

Import af hingstesæd

Medlemsstaterne tillader import af hingstesæd fra de tredjelande eller dele af tredjelande, der er opført i henholdsvis kolonne 2 og 4 i bilag I, og hvorfra det fast er tilladt at importere registrerede heste, registrerede dyr af hestefamilien eller avls- og brugsdyr af hestefamilien. Import kan kun foretages, hvis sæden er opsamlet til eksport til Fællesskabet udelukkende fra dyr af hestefamilien, der tilhører en kategori af levende dyr af hestefamilien, som det fast er tilladt at importere, og hvis kravene svarende til angivelserne i kolonne 11, 12 og 13 i bilag I er opfyldt.

Artikel 5

Import af æg og embryoner af dyr af hestefamilien

Medlemsstaterne tillader import af æg og embryoner af dyr af hestefamilien fra de tredjelande eller dele af tredjelande, der er opført i henholdsvis kolonne 2 og 4 i bilag I, og hvorfra det fast er tilladt at importere registrerede dyr af hestefamilien eller avls- og brugsdyr af hestefamilien. Import kan kun foretages, hvis kravene svarende til angivelserne i kolonne 14 i bilag I er opfyldt.

Artikel 6

Betingelser for import af dyr af hestefamilien fra tredjelande

Medlemsstaterne må kun tillade import af dyr af hestefamilien, som opfylder følgende betingelser:

a) Dyr af hestefamilien skal opfylde de dyresundhedskrav, som er fastsat i det standardcertifikat i beslutning 92/260/EØF, 93/195/EØF, 93/196/EØF og 93/197/EØF, der er relevant for den pågældende kategori af dyr af hestefamilien, den pågældende type import og den sundhedskategori, jf. kolonne 5 i bilag I, hvori tredjelandet eller delen af et tredjeland er blevet indplaceret.

b) Importen af dyr af hestefamilien er, hvis det er relevant, omfattet af supplerende garantier eller betingelser som omhandlet i kolonne 15 i bilag I.

c) Dyr af hestefamilien må ikke transporteres med et transportmiddel sammen med andre dyr af hestefamilien, der ikke skal sendes til Fællesskabet.

d) Dyr af hestefamilien må ikke transporteres med et transportmiddel sammen med andre dyr af hestefamilien, som har lavere sundhedsstatus, medmindre det er tilladt i henhold til særlige dyresundhedsbetingelser for import til Fællesskabet.

e) Under transporten til Fællesskabet må dyr af hestefamilien ikke aflæsses i et tredjeland eller en del af et tredjeland, der ikke er godkendt til import af dyr af hestefamilien til Fællesskabet.

f) Under transporten til Fællesskabet må dyr af hestefamilien ikke transporteres ad landevej eller pr. jernbane eller drives gennem et tredjeland eller en del af et tredjeland, der ikke er godkendt til mindst én type import af mindst én kategori af dyr af hestefamilien.

g) Dyr af hestefamilien skal ankomme til et grænsekontrolsted på EF-indgangsstedet senest 10 dage efter, at der er udstedt certifikat for dem i det eksporterende tredjeland med henblik på transport eller flytning til Fællesskabet. Ved transport ad søvejen forlænges perioden på 10 dage med sørejsens varighed.

Artikel 7

Betingelser for import af hingstesæd fra tredjelande

Import af hingstesæd til Fællesskabet tillades kun, hvis sæden er opsamlet på en sædopsamlingsstation, der er godkendt i henhold til direktiv 92/65/EØF og opført på listen i beslutning 2000/284/EF, og som opfylder betingelserne i det dyresundhedscertifikat, der er fastsat i beslutning 96/539/EF.

Artikel 8

Betingelser for import af æg og embryoner af dyr af hestefamilien fra tredjelande

Import til Fællesskabet af æg og embryoner af dyr af hestefamilien tillades kun, hvis de pågældende æg og embryoner opfylder betingelserne i det dyresundhedscertifikat, der er fastsat i beslutning 96/540/EF.

Artikel 9

Ændringer

1. Bilag I og II til beslutning 93/195/EF ændres som angivet i bilag II til nærværende beslutning.

2. I beslutning 94/63/EF foretages følgende ændringer:

a) Beslutningens titel affattes således:

"Kommissionens beslutning af 31. januar 1994 om en liste over tredjelande, hvorfra medlemsstaterne tillader indførsel af sæd, æg og embryoner af får og geder samt æg og embryoner af svin".

b) Artikel 1, stk. 2, udgår.

c) Del II i bilaget udgår.

Artikel 10

Ophævelse

Beslutning 92/160/EØF og 95/461/EF ophæves.

Artikel 11

Anvendelse

Denne beslutning anvendes fra den 1. maj 2004.

Artikel 12

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42. Senest ændret ved Rådets forordning (EF) nr. 806/2003 (EUT L 122 af 16.5.2003, s. 1).

(2) EFT L 268 af 14.9.1992, s. 54. Senest ændret ved Kommissionens forordning (EF) nr. 1398/2003 (EUT L 198 af 6.8.2003, s. 3).

(3) EFT L 302 af 31.12.1972, s. 28.

(4) EFT L 146 af 14.6.1979, s. 15. Senest ændret ved beslutning 2004/212/EF (se side 11 i denne EUT).

(5) KOM(2003) 570.

(6) EFT L 130 af 15.5.1992, s. 67. Senest ændret ved beslutning 2003/541/EF (EUT L 185 af 24.7.2003, s. 41).

(7) EFT L 86 af 6.4.1993, s. 1. Senest ændret ved beslutning 2001/611/EF (EFT L 214 af 8.8.2001, s. 49).

(8) EFT L 86 af 6.4.1993, s. 7. Senest ændret ved beslutning 2001/611/EF (EFT L 214 af 8.8.2001, s. 49).

(9) EFT L 86 af 6.4.1993, s. 16. Senest ændret ved beslutning 2003/541/EF (EUT L 185 af 24.7.2003, s. 41).

(10) EFT L 71 af 18.3.1992, s. 27. Senest ændret ved beslutning 2002/635/EF (EFT L 206 af 3.8.2002, s. 20).

(11) EFT L 265 af 8.11.1995, s. 40.

(12) EFT L 3 af 7.4.1997, s. 9. Senest ændret ved beslutning 2003/541/EF (EUT L 185 af 24.7.2003, s. 41).

(13) EFT L 28 af 2.2.1994, s. 47. Senest ændret ved beslutning 2001/734/EF (EFT L 275 af 18.10.2001, s. 19).

(14) EFT L 94 af 14.4.2000, s. 35. Senest ændret ved beslutning 2003/574/EF (EUT L 196 af 2.8.2003, s. 27).

(15) EFT L 230 af 11.9.1996, s. 23. Senest ændret ved beslutning 2000/284/EF (EFT L 94 af 14.4.2000, s. 35).

(16) EFT L 230 af 11.9.1996, s. 28. Senest ændret ved beslutning 2000/284/EF (EFT L 94 af 14.4.2000, s. 35).

BILAG I

>TABELPOSITION>

Forklaring til listen:

>TABELPOSITION>

>TABELPOSITION>

BILAG II

I Kommissionens beslutning 93/195/EØF foretages følgende ændringer:

1) Listen over tredjelande i gruppe D i bilag I affattes således:"Argentina (AR), Barbados (BB), Bermuda (BM), Bolivia (BO), Brasilien (1) (BR), Chile (CL), Costa Rica (1) (CR), Cuba (CU), Jamaica (JM), Mexico (1) (MX), Peru (1) (PE), Paraguay (PY), Uruguay (UY)".

2) Listen over tredjelande i gruppe D i titlen på sundhedscertifikatet i bilag II affattes således:"Argentina, Barbados, Bermuda, Bolivia, Brasilien (1), Chile, Costa Rica (1), Cuba, Jamaica, Mexico (1), Peru (1), Paraguay, Uruguay".